TIDLOR โบรกฯมองกำไรปี 64 โต 30% แตะ 3.1 พันลบ. พร้อมชูฐานเงินทุนแข็งแกร่ง-เรตติ้งดี
TIDLOR โบรกฯมองกำไรปี 64 โต 30% แตะ 3.1 พันลบ. พร้อมชูฐานเงินทุนแข็งแกร่ง-เรตติ้งดี แนะซื้อเป้า 44 บาท
TIDLOR โบรกฯมองกำไรปี 64 โต 30% แตะ 3.1 พันลบ. พร้อมชูฐานเงินทุนแข็งแกร่ง-เรตติ้งดี แนะซื้อเป้า 44 บาท
6 ม.ค. 2565

บล.โนมูระ พัฒนสิน ระบุในบทวิเคราะห์วันนี้ (6 ม.ค.2565) บริษัท เงินติดล้อ จำกัด (มหาชน)  หรือ TIDLOR แนะซื้อ ราคาเป้าหมาย 44 บาท  เป็นรายใหญ่ในธุรกิจจำนำทะเบียน และมีการกระจายรายได้ ผ่านธุรกิจประกันที่ดี โดยรวมยังมีโอกาสเติบโตสูงทั้ง 2 ธุรกิจ รวมถึง ฐานเงินทุนที่แข็งแกร่งจากกลุ่มผู้ถือหุ้น และเรตติ้งที่ดี
โดยคาดกำไรสุทธิไตรมาส 4/2564 เติบโต เทียบช่วงเดียวกันของปีก่อน ผลักดันหลักจากการผ่อนคลาย lockdown และเป็นช่วง high season ในการปล่อยสินเชื่อและการขายประกัน
โดยมองว่า i) สินเชื่อรวมเพิ่มขึ้น จากฐานลูกค้าที่เพิ่มมากขึ้น และมีการทำโปรโมชั่นในส่วนของรถบรรทุกคิดอัตราดอกเบี้ย 0.46% ต่อเดือน ii) ค่าธรรมเนียมนายหน้าขายประกันเพิ่มขึ้น
โดยรวมคาดกำไรปี 2564 ที่ 3.1 พันลบ. (โต 30% เทียบช่วงเดียวกันของปีก่อน) และโตสูงต่อเนื่อง  29% เทียบช่วงเดียวกันของปีก่อนในปี 2565 จากการเพิ่มทั้งรายได้ดอกเบี้ย และที่ไม่ใช่ดอกเบี้ย ส่วน NPL ยังบริหารจัดการได้ ใกล้เคียงกลุ่มฯ
ด้าน Valuation: ซื้อขาย P/BV เหลือ 3.6 เท่า ต่ำกว่ากลุ่ม แต่มีแนวโน้มกำไรดีกว่า เป็นจุดซื้อสะสมที่ดี ด้านโมเมนตัมกำไร 2565-2566 ดี คาดสินเชื่อรวมเติบโตต่อเนื่องสูงเฉลี่ย 17% ต่อปี จากการใช้ประโยชน์จากระบบดิจิตอล เป็นอีกหุ้นน่าสนใจลงทุน อยู่ในอุตสาหกรรมที่เติบโตตามโครงสร้างของประเทศ และมีธุรกิจประกันที่เติบโตแรงเช่นกัน